Turvapuhelimien toimintaan vaikuttanut häiriö ohi – laitteet toimivat normaalisti

Turvapuhelimien toiminnassa perjantai-iltana 10.1.2025 havaittu häiriö on ohi. Pohjois-Karjalan hyvinvointialueen - Siun soten asiakkailla käytössä olevat turvapuhelimet toimivat jälleen normaalisti. Myös turvapuhelimiin mahdollisesti liitetyt lisälaitteet eli ovisensori, liesivahti tai palo- tai häkävaroitin toimivat normaalisti.

Häiriöt liittyivät laajempaan, kaikkia pohjoismaita koskeneeseen järjestelmähäiriöön.

Siun sote varmisti asiakkaiden turvallisuutta häiriön aikana soittamalla ja lisäämällä käyntejä turvapuhelinasiakkaiden luona.

Siun sotessa on kaikkiaan 3000 turvapuhelinta käyttävää asiakasta.