Turvapuhelimissa häiriöitä

*Tilannepäivitys 11.1.2025: Turvapuhelinhäiriö on ohi. Katso tiedote häiriön päättymisestä: 11.1.2025 Turvapuhelimien toimintaan vaikuttanut häiriö ohi - laitteet toimivat normaalisti

Pohjois-Karjalan hyvinvointialueen – Siun soten käyttämässä turvapuhelinjärjestelmässä on häiriöitä, ja turvapuhelimilla tehdyt hälytykset välittyvät viiveellä. Häiriöt liittyvät laajempaan, kaikkia Pohjoismaita koskevaan järjestelmähäiriöön.

Jos asiakkaan turvapuhelimeen on kytketty lisälaitteita eli ovisensori, liesivahti tai palo- tai häkävaroitin, häiriö estää myös näiden lisälaitteiden toiminnan.

Siun sote varmistaa asiakkaiden turvallisuutta häiriön aikana soittamalla ja lisäämällä käyntejä turvapuhelinasiakkaiden luona. Myös omaisten kannattaa olla yhteydessä läheisiin, joilla on turvapuhelin käytössä, ja varmistaa turvapuhelimen käyttäjän vointi.

Siun sotella on kaikkiaan 3000 turvapuhelinta käyttävää asiakasta.

Turvapuhelinhäiriön kestosta ei ole toistaiseksi tietoa. Siun sote seuraa tilannetta ja tiedottaa, kun häiriö on ohi.

Pahoittelemme tilannetta.