Eija Rieppo ikääntyneiden palvelujen sekä perhe- ja sosiaalipalvelujen toimialuejohtajaksi

Pohjois-Karjalan hyvinvointialueen ikääntyneiden palvelujen toimialuejohtaja Eija Rieppo on nimetty 1.3.2025 alkaen myös perhe- ja sosiaalipalvelujen toimialuejohtajaksi.

Eija Riepon virantoimitusvelvollisuuden muuttamisesta päätti hyvinvointialueen aluehallitus kokouksessaan 25.2.2025.

Muutos on osa yhteistoimintaneuvottelutulosta sekä hyvinvointialueen organisaatiorakenteen ja johtamisjärjestelmän uudistamista. Hyvinvointialueella valmistellaan ikääntyneiden palvelujen sekä perhe- ja sosiaalipalvelujen toimialueen yhdistämistä vuoden 2026 alusta alkaen. Riepon tehtävänä on valmistella organisaatiomuutosta niin, että aluevaltuusto voisi päättää toimialuejaosta toukokuun kokouksessaan.

Perhe- ja sosiaalipalvelujen toimialuejohtajan virka on ollut täyttämättä keväästä 2024 alkaen, ja virkaa on hoidettu sijaisjärjestelyin.

Aluehallituksen pöytäkirja julkaistaan myöhemmin tällä viikolla Siun soten Dynasty-verkkopalvelussa: Esityslistat ja pöytäkirjat (dynastyjulkaisu.pohjoiskarjala.net)