Ikääntyneiden asumisen ostopalvelujen tuottajat on valittu vuodelle 2025

Pohjois-Karjalan hyvinvointialue – Siun sote kilpailuttaa vuosittain ikääntyneiden asumispalvelujen ostopalvelut. Kilpailutuksen kautta valitaan yksityiset tuottajat yhteisölliseen asumiseen ja ympärivuorokautiseen asumiseen.

Siun sote sai määräaikaan mennessä 31 ympärivuorokautisen ja kahdeksan yhteisöllisen asumisen tarjousta asumispalvelujen tuottamisesta vuodelle 2025. Uusia palveluntuottajia oli viisi.

- Olemme iloisia, että saimme jälleen näin runsaasti yksityisiä palvelujentuottajia mukaan toteuttamaan ikääntyneiden asumispalveluja maakunnassamme. Yhdessä tehden saamme palvelut hyvin toteutettua. Mukava, että saimme joukkoon myös uusia toimijoita, iloitsee palvelujohtaja Hannele Komu Siun soten ikääntyneiden palveluista.

Kaikki hyväksytyn tarjouksen tehneet palveluntuottajat on valittu vuoden 2025 Siun soten ikääntyneiden asumisen ostopalvelujen tuottajiksi. Siun sote hankkii ostopalvelut tarjousten perusteella määritellyn etusijajärjestyksen mukaisesti.

Asiakkaan palveluntuottajaksi valitaan yhteistyössä Siun soten kanssa etusijajärjestyksessä ensimmäinen asiakkaan tarpeita vastaava, asiakkaalle soveltuva sekä asiakkaalle ja hänen omaisillensa sopiva palveluntuottaja. Palveluntuottajan sopivuudessa huomioidaan mm. asiakkaan ja hänen omaistensa toive asumisyksikön sijainnista.

Ympärivuorokautista palveluasumista vuonna 2025 ostopalveluna tarjoavat seuraavat palveluntuottajat:

Annalakodit Oy

AttendoJoen Hoiva Oy, Aallonharja

Attendo Juuan Hoiva oy, Tetritupa

Attendo Mi-Hoiva Oy

Attendo Nurmeksen Hoiva Oy, Kotiniemi

Attendo Nurmeksen Hoiva Oy, Havulinna

Attendo Omena Oy, Ilo

Attendo Omena Oy, Esteri

Altendo Oy, Attendo Jyri

Attendo Oy, Attendo Sirkunhovi

Attendo Oy, Attendo Aliisa

Attendo Oy, Attendo Pihlajakoti

Esperi Care Oy, Lehmusrinne

Helmen Hoitajat Oy, Helmikartano

Helmen Hoitajat Oy, Kiihtetysvaaran Helmi

Helmen Hoitajat Oy, Rantakylän Helmi

Hoitokoti Aatos Oy

Hoitokoti Annala Oy

Hoitokotipalvelu Oma Tupa Oy, Hoitokoti Puiston Tupa

Hoitokotipalvelu Oma Tupa Oy, Hoitokoti Oma Tupa

Hoivakoti Iltarauha, Herran Kansa ry

Kontioniemen Hoiva Oy

Lieksa Kotipirtti Oy, Kotipirtti

Lieksan Kotipirtti Oy, Jokiranta

Mehiläinen Hoivapalvelut Oy

Rääkkylän suojakotiyhdistys ry

Tuuliharjun Hoiva Oy, Tuuletar

Tuupovaaran Vanhusten Tuki ry

Varakoti Varpunen Oy

Vetrea Terveys Oy

Virsu Oy

Yhteisöllistä asumista vuonna 2025 ostopalveluna tarjoavat seuraavat palveluntuottajat:

Attendo Oy, Attendo Jyri

Attendo Oy, Attendo Sirkunhovi

Attendo Oy, Attendo Aliisa

Hoitokoti Annala Oy

Hoivakoti Iltarauha, Herran Kansa ry

Lieksan Kotipirtti Oy

Rääkkylän suojakotiyhdistys ry

Tuupovaaran Vanhusten Tuki ry

Hinnat varmistuvat henkilöstömitoituksen varmistuttua

Hyväksytyn tarjouksen jättäneistä asumispalveluntuottajasta kaikki tarjoavat ympärivuorokautista palveluasumista. Lisäksi kahdeksan palveluntuottajaa tarjoaa lisäksi yhteisöllistä asumista.

Ikääntyneiden asumisen kilpailutuksessa niin sanottu kattohinta eli ylin mahdollinen hoitopäivähinta tarjouksille oli pitkäaikaisessa ympärivuorokautisessa palveluasumisessa 185,95 €/vrk/hlö ja pitkäaikaisessa yhteisöllisessä asumisessa 130,35 €/vrk/hlö. Lyhytaikaisen ympärivuorokautisen palveluasumisen kattohinta on 208,55 €/vrk/ hlö ja lyhytaikaisessa yhteisöllisessä asumisessa 152,95 €/vrk/hlö.

Kattohinnat on laskettu vuoden 2025 alusta voimaantulevalla henkilöstömitoituksella. Valtioneuvosto on hyväksynyt vanhuspalvelulain muutoksen, jossa ympärivuorokautisen palveluasumisen henkilöstömitoitus muuttuu 0,6 työntekijään asiakasta kohden 1.1.2025 alkaen. Nykyinen henkilöstömitoitus on 0,65 työntekijää asiakasta kohden.

Tarjouksen jättäneiden palveluntuottajien hinnat ovat kattohintojen mukaisia tai hieman niiden alle.

Dynaaminen hankintajärjestelmä mahdollistaa jatkuvan osallistumisen

Ikääntyneiden asumispalvelujen yksityiset palveluntuottajat voivat jättää osallistumishakemuksia hankintajärjestelmään jatkuvasti sen voimassaoloajan (1.1.2023-31.12.2029). Vuosittain elokuun loppuun mennessä järjestelmään jätetyt hakemukset käsitellään syyskuussa, ja kaikille kelpoisuusehdot täyttäville eli järjestelmään hyväksytyille palveluntuottajille järjestetään tarjouskilpailu.

Hankinnan ennakoitu kokonaisarvo on noin 40 milj. euroa vuodessa (alv 0 %).