Pohjois-Karjalan hyvinvointialueen aluehallituksen päätökset 18.12.2024

Pohjois-Karjalan hyvinvointialueen - Siun soten aluehallituksen 18.12.2024 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 274 Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 275 Pöytäkirjantarkastajien valinta

Valittiin Karita Kaita ja Matti Taponen.

§ 276 Esityslistan hyväksyminen

Hyväksyttiin.

§ 277 Salassa pidettävien asioiden käsittely

Hyväksyttiin.

§ 278 Hyvinvointialuejohtajan katsaus

Merkittiin tiedoksi.

§ 279 Aluevaltuuston kokouksen 11.12.2024 päätösten toimeenpano

Hyväksyttiin.

§ 280 Kuukausiraportti – marraskuu 2024

Hyväksyttiin.

Hyvinvointialueen talousennuste on marraskuun toteumatietoihin perustuen 46,5 miljoonaa euroa alijäämäinen, mikä poikkeaa 31,5 miljoonaa euroa talousarviosta. Ennuste on 1,5 miljoonaa euroa parempi kuin kolmannessa osavuosikatsauksessa. Toimintakulujen kasvu edellisvuoteen verrattuna on 7,6 %, mikä on merkittävästi enemmän kuin valtionrahoituksen kasvu (2,53 %) tai aluehallituksen asettama kestävä talouskasvu (4 %) pitkällä aikavälillä. Suurin syy talousarvion ylittymiseen ovat palvelujen ostot, jotka ovat toteutumassa n. 35 miljoonaa euroa alkuperäistä talousarviota suurempina. Lomapalkkavelka sen sijaan on säästötoimenpiteiden myötä saatu käännettyä tavoiteltuun suuntaan, eikä lomapalkkavelan odoteta huonontavan kuluvan vuoden tulosta.

§ 281 Talousarvion 2025 täytäntöönpano-ohje

Hyväksyttiin esittelijän muutetun päätösehdotuksen mukaisesti.

Toimeenpano-ohjeissa täsmennetään käytäntöjä ja periaatteita, joilla ensi vuonna talousarviota toteutetaan ja seurataan. Kokouksessa tehdyllä muutosesityksellä korostetaan aktiivista reagoimista talousarvion toteumassa havaittuihin poikkeamiin.

§ 282 Vuoden 2025 talousarvioon ja vuosien 2026–2028 taloussuunnitelmaan liittyvien yhteistoimintaneuvottelujen käynnistäminen

Aluehallitus päätti aloittaa hyvinvointialueen koko henkilöstöä koskevat yhteistoimintaneuvottelut vuoden 2025 talousarvioon ja vuosien 2026–2028 taloussuunnitelmaan sisältyvistä henkilöstövaikutuksista. Hyvinvointialuejohtaja valtuutettiin päättämään mahdollisesta rekrytointikiellosta tai osittaisesta rekrytointikiellosta neuvottelujen käynnistämisen johdosta.

§ 283 Tuotehinnat 2025

Hyväksyttiin.

Tuotehintoja käytetään, kun hyvinvointialue laskuttaa mm. muita hyvinvointialueita.

§ 284 Sosiaali- ja terveyspalvelujen alueellisiin järjestämissuunnitelmiin liittyvä kuuleminen ja lausunnot

Aluehallitus merkitsi lausunnot tiedoksi.

Järjestämissuunnitelmat ovat olleet lausuntokierroksella kunnissa sekä hyvinvointialueen lautakunnissa ja toimielimissä. Lausuntoja saatiin yhteensä 20.

§ 285 Alueellinen sosiaali- ja terveyspalvelujen järjestämissuunnitelma, Ilomantsin sote-keskuksen alue

Hyväksyttiin äänestyksen jälkeen pohjaesityksen mukaisesti.
Tapio Hämäläinen jätti päätöksestä eriävän mielipiteen.

§ 286 Alueellinen sosiaali- ja terveyspalvelujen järjestämissuunnitelma, Joensuun sote-keskuksen alue

Hyväksyttiin äänestyksen jälkeen pohjaesityksen mukaisesti.
Tapio Hämäläinen jätti päätöksestä eriävän mielipiteen.

§ 287 Alueellinen sosiaali- ja terveyspalvelujen järjestämissuunnitelma, Kiteen sote-keskuksen alue

Hyväksyttiin.

§ 288 Alueellinen sosiaali- ja terveyspalvelujen järjestämissuunnitelma, Kontiolahden sote-keskuksen alue

Hyväksyttiin äänestyksen jälkeen pohjaesityksen mukaisesti.
Tapio Hämäläinen jätti päätöksestä eriävän mielipiteen.

§ 289 Alueellinen sosiaali- ja terveyspalvelujen järjestämissuunnitelma, Lieksan sote-keskuksen alue

Hyväksyttiin.

§ 290 Alueellinen sosiaali- ja terveyspalvelujen järjestämissuunnitelma, Liperin sote-keskuksen alue

Hyväksyttiin äänestyksen jälkeen pohjaesityksen mukaisesti.
Tapio Hämäläinen jätti päätöksestä eriävän mielipiteen.

§ 291 Alueellinen sosiaali- ja terveyspalvelujen järjestämissuunnitelma, Nurmeksen sote-keskuksen alue

Hyväksyttiin äänestyksen jälkeen pohjaesityksen mukaisesti.
Tapio Hämäläinen jätti päätöksestä eriävän mielipiteen.

§ 292 Alueellinen sosiaali- ja terveyspalvelujen järjestämissuunnitelma, Outokummun sote-keskuksen alue

Hyväksyttiin äänestyksen jälkeen pohjaesityksen mukaisesti.
Tapio Hämäläinen jätti päätöksestä eriävän mielipiteen.

§ 293 Itä-Suomen hallinto-oikeuden lausunto- ja asiakirjapyyntö 14.11.2024 (2360/03.04.04.04.09/2024) – Pohjois-Karjalan hyvinvointialueen aluevaltuuston 9.10.2024 § 59 päätöksestä

Hyväksyttiin.

Aluehallitus pyytää hallinto-oikeutta hylkäämään valituksen.

§ 294 Itä-Suomen hallinto-oikeuden lausunto- ja asiakirjapyyntö 18.11.2024 (2386/03.04.04.04.09/2024) – Pohjois-Karjalan hyvinvointialueen aluevaltuuston 9.10.2024 § 59 päätöksestä – Rääkkylän kunta

Hyväksyttiin.

Aluehallitus pyytää hallinto-oikeutta hylkäämään valituksen.

§ 295 Täydentävän ja ehkäisevän toimeentulotuen soveltamisohje 2025

Hyväksyttiin.

Ohjeistuksessa on korotettu toimeentulotuen perusosia indeksikorotusten verran.

§ 296 Ikääntyneiden asumispalvelujen palvelusetelien arvot 1.1.2025 alkaen ympärivuorokautisessa palveluasumisessa

Merkittiin tiedoksi.

Asiakirjassa huomioitu 1.1.2025 voimaantuleva henkilöstömitoitus. Mitoitus perustuu lakiin ikääntyneen väestön toimintakyvyn tukemiseksi sekä iäkkäiden sosiaali- ja terveyspalveluista, jota on muutettu siten, että henkilöstömitoituksen vähimmäisvaatimus on vuoden 2025 alusta alkaen 0,6 työntekijää asukasta kohden.

§ 297 Pohjois-Karjalan hyvinvointialueen palveluseteliarvon vahvistaminen vuodelle 2025, lääkkeiden annosjakelun palveluseteli

Hyväksyttiin.

§ 298 Hyvinvointialuejohtajan sijaisten nimeäminen 1.1.2025 alkaen

Hyväksyttiin.

§ 299 Hyvinvointialuejohtajan suorassa alaisuudessa olevien viranhaltijoiden sijaisten sekä esittelyvastuussa olevien viranhaltijoiden ja näiden sijaisten nimeäminen 1.1.2025 alkaen

Hyväksyttiin.

§ 300 Hyvinvointialuejohtajan katsaus tuleviin asioihin

Merkittiin tiedoksi.

§ 301 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset ajalta 25.11.–12.12.2024., aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat.

§ 302 Muut asiat

Ei muita asioita.

§ 303 Kokouksen päättäminen

Puheenjohtaja päätti kokouksen klo 15.01

Lisätietoja:

aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696
aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590