Pohjois-Karjalan hyvinvointialueen aluehallituksen päätökset 28.1.2025

Pohjois-Karjalan hyvinvointialueen – Siun soten aluehallituksen 28.1.2025 kokouksen pöytäkirja on julkaistu Siun soten Dynasty-tietopalvelussa: Esityslistat ja pöytäkirjat (dynastyjulkaisu.pohjoiskarjala.net)

Tiivistelmä päätöksistä:

§ 1Kokouksen laillisuus ja päätösvaltaisuus

Todettiin laillisesti koollekutsutuksi ja päätösvaltaiseksi.

§ 2 Pöytäkirjantarkastajien valinta

Valittiin Timo Elo ja Matti Taponen.

§ 3 Esityslistan hyväksyminen

Hyväksyttiin.

§ 4 Salassa pidettävien asioiden käsittely

Hyväksyttiin.

§ 5 Hyvinvointialuejohtajan katsaus

Merkittiin tiedoksi.

§ 6 Ympäristöterveydenhuollon valvontasuunnitelma vuosille 2025–2028

Merkittiin tiedoksi.

Ympäristöterveydenhuollon tekemässä valvonnassa painottuvat suunnitelmakaudella valmius, varautuminen ja huoltovarmuus, vastuullisuus ja kestävyys sekä teknologia ja tieto.

§ 7 Omavalvontaohjelman päivittäminen

Hyväksyttiin. Hallintojohtaja valtuutettiin tekemään omavalvontaohjelmaa teknisiä korjauksia ja täydentämään sitä ohjelmaan liittyvillä uusilla dokumenteilla.

Omavalvontaohjelmassa kuvataan ne tavat, joiden avulla hyvinvointialueen vastuulla olevien palvelujen toteutumista, turvallisuutta ja laatua sekä yhdenvertaisuutta seurataan, arvioidaan ja kehitetään. Omavalvontaohjelma päivitetään kerran vuodessa.

Kehittämiskohteina vuodelle 2025 todettu 1) Omavalvontaan liittyvien säännöllisten ja koko hyvinvointialuetta kattavien tapaamisten käynnistäminen, 2) Koko hyvinvointialuetta kattavan yhteisen valvontasuunnitelman laatiminen, jolla konkretisoidaan hyvinvointialueella tehtävää omavalvonnan valvontatyötä ja 3) vastuutahon nimeäminen omavalvonnan osavuosikatsauksiin liittyvän raportoinnin koordinointiin.

§ 8 Palveluseteleissä noudatettavat yleiset periaatteet

Hyväksyttiin.

§ 9 Itä-Suomen hallinto-oikeuden lausuntopyyntö (2007/03.04.04.04.09/2024) valituksesta koskien Pohjois-Karjalan hyvinvointialueen päätöstä 11.2.2024 § 50 Investointisuunnitelma 2025–2028

Aluehallitus hyväksyi hallinto-oikeudelle annettavan lausunnon valituksen johdosta, ja pyytää hallinto-oikeutta hylkäämään täytäntöönpanokieltovaatimuksen ja että se jättää valituksen tutkimatta.

§ 10 Oikaisuvaatimus aluehallituksen päätökseen 18.12.2024 § 285 alueellinen sosiaali- ja terveyspalvelujen järjestämissuunnitelma, Ilomantsin sote-keskuksen alue

Hyväksyttiin äänestyksen jälkeen esittelijän kokouksessa täydentämän vastauksen mukaisesti. Aluehallitus hylkäsi oikaisuvaatimuksen.

Valitus kohdistuu erityisesti sote-palvelupisteiden palvelutarpeen määrittämisperusteisiin. Valitukseen annetun vastauksen perusteluissa todetaan, että järjestämissuunnitelmien taustalla oleva tieto asukasmääristä ja väestön sairastavuudesta perustuu Tilastokeskuksen ja THL:n tuottamaan tietoon. Sairastavuusindeksi on määritelty kunnittain, eikä tarkempaa taajamakohtaista tietoa ole saatavilla. Esittelijä täydensi kokouksessa vastausta toteamuksella, että aluehallituksen 18.12.2024 tekemän päätöksen mukaisesti myös sote-palvelupisteissä voidaan tarjota kiireetöntä lääkärin vastaanottoa käytettävissä olevien resurssien puitteissa sekä paikallisen harkinnan perusteella.

§ 11 Oikaisuvaatimus aluehallituksen päätökseen 18.12.2024 § 285 alueellinen sosiaali- ja terveyspalvelujen järjestämissuunnitelma, Joensuun sote-keskuksen alue

Hyväksyttiin äänestyksen jälkeen esittelijän kokouksessa täydentämän vastauksen mukaisesti. Aluehallitus hylkäsi oikaisuvaatimuksen.

Valitukseen annetun vastauksen perustelut ovat samat kuin §:ssä 10.

§ 12 Oikaisuvaatimus aluehallituksen päätökseen 18.12.2024 § 285 alueellinen sosiaali- ja terveyspalvelujen järjestämissuunnitelma, Kontiolahden sote-keskuksen alue

Hyväksyttiin äänestyksen jälkeen esittelijän kokouksessa täydentämän vastauksen mukaisesti. Aluehallitus hylkäsi oikaisuvaatimuksen.

Valitukseen annetun vastauksen perustelut ovat samat kuin §:ssä 10.

§ 13 Oikaisuvaatimus aluehallituksen päätökseen 18.12.2024 § 285 alueellinen sosiaali- ja terveyspalvelujen järjestämissuunnitelma, Kiteen sote-keskuksen alue

Hyväksyttiin yksimielisesti esittelijän kokouksessa täydentämän vastauksen mukaisesti. Aluehallitus hylkäsi oikaisuvaatimuksen.

Valitukseen annetun vastauksen perustelut ovat samat kuin §:ssä 10.

§ 14 Oikaisuvaatimus aluehallituksen päätökseen 18.12.2024 § 285 alueellinen sosiaali- ja terveyspalvelujen järjestämissuunnitelma, Nurmeksen sote-keskuksen alue

Hyväksyttiin äänestyksen jälkeen esittelijän kokouksessa täydentämän vastauksen mukaisesti. Aluehallitus hylkäsi oikaisuvaatimuksen.

Valitukseen annetun vastauksen perustelut ovat samat kuin §:ssä 10.

§ 15 Hyvinvointialuejohtajan katsaus tuleviin asioihin

Merkittiin tiedoksi.

§ 16 Tiedoksi annettavat asiat

Merkittiin tiedoksi Valviran ja AVIn myöntämät uudet toimiluvat yksityisille toimijoille, aluehallituksen alaiset viranhaltijapäätökset, aluehallituksen alaisten toimielinten pöytäkirjat sekä muiden toimielinten tiedoksi annettavat pöytäkirjat ja muut tiedoksi annettavat asiat.

§ 17 Muut asiat

Muissa asioissa käytiin läpi seuraavan kokouksen aikataulutus.

§ 18 Kokouksen päättäminen

Puheenjohtaja päätti kokouksen klo 15.55

Lisätietoja:

Aluehallituksen puheenjohtaja Juha Mustonen, juha.mustonen@luottamus.siunsote.fi, puh. 050 387 7696

Aluehallituksen esittelijä, hyvinvointialuejohtaja Kirsi Leivonen, kirsi.leivonen@siunsote.fi, puh. 013 330 8590